(1)

L-Anness II huwa emendat kif ġej: (a) taħt l-intestatura "I. Persuni u entitajiet responsabbli għall-programmi tar-RDPK relatati mal-armi nukleari, mal-missili ballistiċi, jew ma' armi oħrajn tal-qerda massiva jew persuni jew entitajiet li jaġixxu f'isimhom jew fuq id-direzzjoni tagħhom, jew entitajiet li jappartjenu lilhom jew huma kkontrollati minnhom", taħt is-subintestatura "A. Persuni", jinżdiedu l-entrati li ġejjin: Isem Magħruf ukoll bħala Informazzjoni ta' identifikazzjoni Data tad-deżinjazzjoni Dikjarazzjoni tar-Raġunijiet "32. KIM Kwang Yon 김광연 Data tat-twelid: 30.7.1966 Ċittadinanza: DPRK Sess: raġel Numru tal-Passaport: 563210059 (skada fl-2018); 654410104 (skada fl-2019) 12.12.2022 Fil-kapaċità tiegħu bħala rappreżentant għall-Korea Mining Development Trading Corporation (KOMID) fl-Afrika t'Isfel, KIM Kwang Yon jieħu sehem f'attivitajiet għal entità ddeżinjata fl-24 ta' April 2009 mill-Kumitat stabbilit skont l-UNSCR1718 (2006) bħala involuta fil-programmi tar-RDPK marbuta man-nukleari, ma' missili ballistiċi jew ma' armi oħrajn ta' qerda massiva, jew li tagħti appoġġ lil tali programmi. Għalhekk, huwa direttament involut fil-forniment ta' fondi u provvisti għall-programmi tar-RDPK marbuta man-nukleari, ma' missili ballistiċi jew ma' armi oħrajn ta' qerda massiva. 33. KIM Su Il 김수일 Data tat-twelid: 4.3.1985 Ċittadinanza: DPRK Sess: raġel Numru tal-Passaport: 108220348;745220480 Indirizz: Ho Chi Minh, Vietnam 12.12.2022 Sa mill-2016, KIM Su Il kien aġent fil-Vjetnam għad-Dipartiment tal-Industrija tal-Munizzjon, fejn wettaq attivitajiet ekonomiċi, kummerċjali, ta' tħaffir u ta' tbaħħir assoċjati mal-attivitajiet kummerċjali tad-Dipartiment għal introjtu f'munita barranija għar-RDPK. Huwa involut fl-esportazzjoni ta' prodotti tar-RDPK bħall-antraċit u l-konċentrat tat-titanju. Huwa kellu wkoll introjtu f'munita barranija billi importa u esporta materja prima minn u lejn ir-RDPK u esporta oġġetti Vjetnamiżi lejn iċ-Ċina u pajjiżi oħra. Għalhekk huwa responsabbli għall-attivitajiet finanzjarji li jappoġġaw il-programmi nukleari u ballistiċi tar-RDPK. 34. PAK Kwang Hun 박광훈 BAK Gwang Hun Data tat-twelid: 1970 Ċittadinanza: DPRK Sess: raġel 12.12.2022 Fil-kapaċità tiegħu bħala rappreżentant għall-Korea Ryonborg General Corporation (Ryonborg), PAK Kwang Hun jieħu sehem f'attivitajiet għal entità ddeżinjata fl-24 ta' April 2009 mill-Kumitat stabbilit skont l-UNSCR1718 (2006) bħala involuta fil-programmi tar-RDPK marbuta man-nukleari, ma' missili ballistiċi jew ma' armi oħrajn ta' qerda massiva, jew li tagħti appoġġ lil tali programmi. Għalhekk, huwa direttament involut fil-forniment ta' fondi u provvisti għall-programmi tar-RDPK marbuta man-nukleari, ma' missili ballistiċi jew armi oħrajn ta' qerda massiva. 35. KIM Ho Kyu 김호규 KIM Ho Gyu Data tat-twelid: 15.9.1970 Ċittadinanza: DPRK Sess: raġel Indirizz: DPRK Consulate General in Nakhodka, Russian Federation Funzjoni jew professjoni: Rappreżentant għall-Korea Ryonbong General Corporation (Ryonbong) Viċi Konslu fil-Konsolat Ġenerali tar-RDPK f'Nakhodka, Federazzjoni Russa 12.12.2022 Fil-kapaċità tiegħu bħala rappreżentant għall-Korea Ryonborg General Corporation (Ryonborg), KIM Ho Kyu jieħu sehem f'attivitajiet għal entità ddeżinjata fl-24 ta' April 2009 mill-Kumitat stabbilit skont l-UNSCR 1718 (2006) bħala involuta fil-programmi tar-RDPK marbuta man-nukleari, ma' missili ballistiċi jew ma' armi oħrajn ta' qerda massiva, jew li tagħti appoġġ lil tali programmi. Għalhekk, huwa direttament involut fil-forniment ta' fondi u provvisti għall-programmi tar-RDPK marbuta man-nukleari, ma' missili ballistiċi jew armi oħrajn ta' qerda massiva. 36. JONG Yong Nam 정영남 Data tat-twelid: 26.1.1966 Ċittadinanza: DPRK Sess: raġel Numru tal-Passaport: PS 927120050 Indirizz: Minsk, Belarus Funzjoni jew professjoni: Rappreżentant f'Minsk tas-Second Academy of Natural Sciences tar-RDPK 12.12.2022 Fil-kapaċità tiegħu bħala rappreżentant f'Minsk, il-Belarussja, ta' organizzazzjoni b'rabtiet diretti mas-Second Academy of Natural Sciences fir-RDPK, JONG Yong Nam jieħu sehem f'attivitajiet għal entità sanzjonata kif jinsab fil-UNSCR 2094 (2013). Din l-entità hija magħrufa għall-attivitajiet ta' proliferazzjoni tagħha li huma ta' benefiċċju fil-programmi tar-RDPK marbuta man-nukleari, ma' missili ballistiċi jew ma' armi oħrajn ta' qerda massiva. Għalhekk, huwa direttament involut fil-forniment ta' fondi u provvisti għall-programmi tar-RDPK marbuta man-nukleari, ma' missili ballistiċi jew armi oħrajn ta' qerda massiva." (b) taħt l-intestatura "I. Persuni u entitajiet responsabbli għall-programmi tar-RDPK relatati mal-armi nukleari, mal-missili ballistiċi, jew ma' armi oħrajn tal-qerda massiva jew persuni jew entitajiet li jaġixxu f'isimhom jew fuq id-direzzjoni tagħhom, jew entitajiet li jappartjenu lilhom jew huma kkontrollati minnhom", taħt is-subintestatura "B. Entitajiet", tinżdied l-entrata li ġejja: Isem Magħruf ukoll bħala Lokalità Data tad-deżinjazzjoni Informazzjoni oħra "6. Ministry of Rocket Industry (Ministeru għall-Industrija tar-Rokits) 로케트공업부 Rocket Industry Department (Dipartiment tal-Industrija tar-Rokits) Pyongchon, DPRK 12.12.2022 Il-Bord ta' Esperti tan-NU rċieva informazzjoni dwar individwu impjegat mal-kumpaniji marbuta mal-Ministeru għall-Industrija tar-Rokits li huwa involut fl-akkwist ta' fondi permezz tal-bejgħ ta' applikazzjonijiet ta' hacking permezz tal-voice-phishing. Il-Bord ta' Esperti tan-NU rċieva wkoll informazzjoni minn diversi Stati Membri tan-NU dwar individwu li qed jakkwista trab tal-aluminju u komoditajiet oħrajn magħrufa li jintużaw fi propellant tal-fjuwil solidu għall-Ministeru għall-Industrija tar-Rokits. Il-Bord tan-NU jirrapporta li l-Ministeru għall-Industrija tar-Rokits huwa aġenzija tad-Dipartiment tal-Industrija tal-Munizzjon. Billi d-Dipartiment tal-Industrija tal-Munizzjon huwa responsabbli għall-iżvilupp tat-teknoloġija nukleari u tal-missili, il-finanzjament akkwistat mill-Ministeru għall-Industrija tar-Rokits jista' jintuża biex jappoġġa l-iżvilupp tat-teknoloġija nukleari u tal-missili pprojbita mill-UNSCRs." (c) taħt l-intestatura "III. Il-persuni u l-entitajiet li huma involuti fil-forniment lil jew mir-RDPK ta' armi u materjal relatat ta' kull tip, jew ta' oġġetti, materjal, tagħmir, beni jew teknoloġija li jistgħu jikkontribwixxu għall-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva", taħt is-subintestatura "B. Entitajiet", jinżdiedu l-entrati li ġejjin: Isem Magħruf ukoll bħala Informazzjoni ta' identifikazzjoni Data tad-deżinjazzjoni Raġunijiet "1. Unica Tip ta' bastiment: bastiment ta' kunsinna, tanker taż-żejt Post prinċipali tan-negozju: Ir-RDPK, ir-Repubblika tal-Poplu taċ-Ċina OMI: 8514306 12.12.2022 It-tanker taż-żejt u l-bastiment ta' kunsinna Unica jipparteċipa b'mod attiv fit-trasferimenti ta' żejt raffinat minn vapur għal ieħor u fil-ħasil tal-identità ta' bastimenti sabiex effettivament jikkonsenja żejt raffinat lir-RDPK, bi ksur tal-UNSCR 2397 (2017). L-Unica huwa regolarment ikkwotat mill-Bord ta' Esperti tan-NU skont l-UNSCR 1874 (2009) għad-deżinjazzjoni mill-Kumitat. Għalhekk, l-Unica huwa involut fi provvisti li jistgħu jikkontribwixxu għall-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva. 2. New Konk Tip ta' bastiment: bastiment ta' kunsinna, tanker taż-żejt Sid: New Konk Ocean International Company Limited Post prinċipali tan-negozju: Ir-RDPK, ir-Repubblika tal-Poplu taċ-Ċina OMI: 9036387 12.12.2022 It-tanker taż-żejt u l-bastiment ta' kunsinna New Konk jipparteċipa b'mod attiv fit-trasferimenti ta' żejt raffinat minn vapur għal ieħor u fil-ħasil tal-identità ta' bastimenti sabiex effettivament jikkonsenja żejt raffinat lir-Repubblika Demokratika tal-Poplu tal-Korea, bi ksur tal-UNSCR 2397 (2017). In-New Konk huwa regolarment ikkwotat mill-Bord ta' Esperti tan-NU skont l-UNSCR 1874 (2009) għad-deżinjazzjoni mill-Kumitat. Għalhekk, in-New Konk huwa involut fi provvisti li jistgħu jikkontribwixxu għall-programmi tar-RDPK relatati mal-armi nukleari, mal-missili ballistiċi jew ma' armi oħrajn ta' qerda massiva."